CELEX: 62015TN0722
Language: sl
Date: 2015-12-04 00:00:00
Title: Zadeva T-722/15: Tožba, vložena 4. decembra 2015 – Interessengemeinschaft privater Milchverarbeiter Bayerns/Komisija

15.2.2016   
            
            
               SL
            
            
               Uradni list Evropske unije
            
            
               C 59/38
            
         Tožba, vložena 4. decembra 2015 – Interessengemeinschaft privater Milchverarbeiter Bayerns/Komisija
   (Zadeva T-722/15)
   (2016/C 059/45)
   Jezik postopka: nemščina
   
      Stranki
   
   
      Tožeča stranka: Interessengemeinschaft privater Milchverarbeiter Bayerns e. V. (Mertingen, Nemčija) (zastopnika: C. Bittner in N. Thies, odvetnika)
   
      Tožena stranka: Evropska komisija
   
      Predlog
   
   Tožeča stranka Splošnemu sodišču predlaga, naj:
   
               —
            
            
               izpodbijani sklep razglasi za ničen v delu, v katerem
               
                           —
                        
                        
                           je v členu 1 ugotovljeno, da so bile državne pomoči v Nemčiji v zvezi s preskusi kakovosti mleka, izvedenimi na Bavarskem, zadevnim podjetjem v sektorju mleka na Bavarskem dodeljene v nasprotju s členom 108(3) PDEU in da te pomoči od 1. januarja 2007 niso združljive z notranjim trgom;
                        
                     
                           —
                        
                        
                           je v členih od 2 do 4 naložena izterjava teh pomoči skupaj z obrestmi od prejemnikov;
                        
                     
         
               —
            
            
               toženi stranki naloži plačilo stroškov tožeče stranke.
            
         
      Tožbeni razlogi in bistvene trditve
   
   Tožeča stranka s to tožbo predlaga razglasitev delne ničnosti sklepa Komisije C(2015) 6295 final z dne 18. septembra 2015 o državni pomoči za preskuse kakovosti mleka v okviru Zakona o mleku in maščobah, ki jo je dodelila Nemčija SA.35484 (2013/C) (ex SA.35484 (2012/NN)).
   Tožeča stranka v utemeljitev tožbe navaja šest razlogov.
   
               1.
            
            
               Prvi tožbeni razlog: kršitev člena 108(2) PDEU v povezavi s členoma 6(1) in 20(1), prvi stavek, Uredbe (ES) št. 659/1999 (1)
               
               Tožeča stranka trdi, da izpodbijani sklep temelji na dejanskih in pravnih elementih, ki niso bili predmet odločbe o začetku formalnega postopka preiskave.
            
         
               2.
            
            
               Drugi tožbeni razlog: kršitev člena 107(1) PDEU, ker so bila sredstva iz dajatev na mleko opredeljena kot državna sredstva
               Po mnenju tožeče stranke sredstev iz dajatev na mleko ni mogoče opredeliti kot državna sredstva, ker niso bila vedno pod državnim nadzorom in na voljo nacionalnim organom. Nacionalni organi so le posredovali plačila bavarskih mlekarn združenjem za preverjanje kakovosti mleka, ki so bila odgovorna za opravljanje preskusov kakovosti mleka.
            
         
               3.
            
            
               Tretji tožbeni razlog: kršitev člena 107(1) PDEU, ker je bilo financiranje preskusov kakovosti mleka opredeljeno kot pomoč bavarskim mlekarnam
               Tožeča stranka v zvezi s tem navaja, da pri stroških preskusov kakovosti mleka ne gre za bremena, ki jih bavarske mlekarne običajno nosijo. Preskusi naj bi se opravljali v javnem interesu. Poleg tega naj bi bile domnevne prednosti mlekarn izravnane z bremeni v obliki dajatve na mleko.
            
         
               4.
            
            
               Četrti tožbeni razlog (podredno): kršitev člena 107(3) PDEU
               Tožeča stranka trdi, da je tožena stranka v obdobju od leta 2000 do leta 2006 sporna sredstva štela za združljiva z notranjim trgom. Od takrat naj se ta sredstva ne bi spremenila. Te okoliščine naj bi kazale na to, da se je diskrecijska pravica tožene stranke zmanjšala tako, da bi morala šteti, da so sporna sredstva, odobrena od 1. januarja 2007, združljiva z notranjim trgom.
            
         
               5.
            
            
               Peti tožbeni razlog (podredno): kršitev člena 108(1) in (3) PDEU, ker je bilo financiranje preskusov kakovosti mleka opredeljeno kot nova pomoč, ki bi jo zato bilo treba priglasiti
            
         
               6.
            
            
               Šesti tožbeni razlog (podredno): kršitev načela varstva zaupanja v pravo
               Tožeča stranka nazadnje trdi, da je Komisija za obdobje od leta 2000 do leta 2006 ugotovila, da je bilo financiranje preskusov kakovosti mleka združljivo z notranjim trgom. Poleg tega je financiranje preskusov kakovosti mleka še februarja 2012 opredelila kot obstoječo pomoč. S tem naj bi vzbudila legitimno pričakovanje, da nikakor ne bo naložena izterjava domnevne pomoči.
            
         
      (1)  Uredba Sveta (ES) 659/1999 z dne 22. marca 1999 o določitvi podrobnih pravil za uporabo člena 93 Pogodbe ES (UL, posebna izdaja v slovenščini poglavje 8, zvezek 1, str. 339).